REGOLAMENT TAL-KUMMISSJONI (KE) Nru 1082/2007
tad-19 ta’ Settembru 2007
li jiddetermina l-kriterji għall-aċċettazzjoni ta’ l-applikazzjonijiet għal-liċenzji ta’ importazzjoni mressqa f’Settembru 2007 għal ċerti prodotti fis-settur tal-laħam tat-tjur fil-qafas tar-Regolament (KE) Nru 2497/96
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta’ liċenzji ta’ importazzjoni (1), u b’mod partikolari l-Artikolu 7(2) tiegħu.
Billi:
(1)
Ir-Regolament tal-Kummissjoni (KE) Nru 2497/96 (2) jistabbilixxi regoli dettaljati li għandhom japplikaw fis-settur tal-laħam tat-tjur fil-kuntest regolat mill-ftehim ta’ assoċjazzjoni bejn il-Komunità u l-Iżrael.
(2)
L-applikazzjonijiet għal-liċenzji ta’ importazzjoni mressqa matul l-ewwel sebat ijiem tax-xahar ta’ Settembru 2007 għall-perjodu mill-1 ta’ Ottubru sal-31 ta’ Diċembru 2007 jeċċedu l-kwantitajiet disponibbli. Huwa meħtieġ għalhekk li jiġu determinati l-kriterji għall-ħruġ tal-liċenzji ta’ importazzjoni, billi jiġi stabbilit il-koeffiċjent ta’ l-allokazzjoni li għandu japplika għall-kwantitajiet mitluba.
ADOTTAT DAN IR-REGOLAMENT:
Artikolu 1
L-applikazzjonijiet għal-liċenzji ta’ importazzjoni mressqa għall-perjodu mill-1 ta’ Ottubru sal-31 ta’ Diċembru 2007 bis-saħħa tar-Regolament (KE) Nru 2497/96 huma assenjati skond il-koeffiċjenti ta’ l-allokazzjoni stipulati fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fl-20 ta’ Settembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 19 ta’ Settembru 2007.